Caesar Vallejo
Caesar Vallejo (natus César Abraham Vallejo Mendoza 16 Martii 1892; mortuus 15 Aprilis 1938) fuit poeta, scriptor, scriptor scaenicus, et diurnarista Peruvianus. Qui, quamquam solum tris libros poematum vivus edidit, unus aestimatur e magnis saeculi vicensimi poetis, qui multa in ulla lingua novavit. Motus litterarum semper anticipabat, et quisque librorum eius ab aliis distinctus fuit, atque adeo suo sensu inusitatus. Thomas Merton eum appellavit "maximum poetam universalem post Dantem." Martinus Seymour-Smith, poeta, iudex litterarum, et biographus Britannicus, eum appellavit "maximum in ulla lingua saeculi vicensimi poetam." Sodalis fuit gregis Septentrionalis, coetus intellegentium Turgalii in urbe secundum litus septentrionale Peruvianum conditi. The Complete Posthumous Poetry of César Vallejo, liber a Clayton Eshleman et Iosepho Rubia Barcia Anglice conversus, Praemium Librorum Nationale interpretationis anno 1979 accepit.